b'\n_START_ARTICLE_\nValittaa t\xc3\xa4ytyy totta\n_START_PARAGRAPH_\nValittaa t\xc3\xa4ytyy totta on ruotsalaisen piispa Haqvin Spegelin 1680-luvulla kirjoittama virsi. Sen suomensi ensimm\xc3\xa4isen\xc3\xa4 Elias L\xc3\xb6nnrot vuonna 1864. Suomen evankelis-luterilaisen kirkon virsikirjaan se otettiin mukaan vuonna 1886, jolloin se sai numeron 381._NEWLINE_Vuoden 1938 virsikirjauudistuksen yhteydess\xc3\xa4 virsi suomennettiin uudestaan. Sen alkusanat kuuluivat nyt: "Jo v\xc3\xa4\xc3\xa4ryys vallan saapi", ja se sai numeron 440._NEWLINE_Vuoden 1986 virsikirjaan sit\xc3\xa4 ei en\xc3\xa4\xc3\xa4 otettu. Syyksi esitettiin, ett\xc3\xa4 virsi oli jo kaikin puolin vanhentunut ja ettei sit\xc3\xa4 juuri koskaan veisattu kirkoissa. Asiantuntijat kuten Pekka Kivek\xc3\xa4s ovat kuitenkin arvelleet, ett\xc3\xa4 todellinen syy virren poistamiseen oli, ett\xc3\xa4 se oli kirkon mielest\xc3\xa4 liian radikaali, ja ett\xc3\xa4 sen jumalakuva oli kirkon nykyisen k\xc3\xa4sityksen mukaan liian ankara._NEWLINE_Teksti pohjautuu  psalmiin 58. Sanat ovat hyvin poikkeavat virsien yleisest\xc3\xa4 linjasta. Siit\xc3\xa4 tuli 1900-luvun alussa ty\xc3\xb6v\xc3\xa4enlaulu, ja sit\xc3\xa4 laulettiin punavankien leireill\xc3\xa4 ja teloitettavat lauloivat sit\xc3\xa4, varsinkin sen toista s\xc3\xa4keist\xc3\xb6\xc3\xa4._NEWLINE_Vuonna 1981 Jerry Sultsina yhtye levytti kappaleen mediakohun saattelemana._NEWLINE_Vuonna 2017 Tero Jartin Kapinaorkesteri, jossa ovat mukana my\xc3\xb6s Remu Aaltonen, Sami Yaffa ja Mariska, julkaisivat virrest\xc3\xa4 levytetyn rock-version Kapinavirsi. Single ja musiikkivideo julkaistiin 31.3.2017.\n_START_SECTION_\nVirren sanat\n_START_PARAGRAPH_\nL\xc3\xb6nnrotin suomentamassa muodossa vuodelta 1864 virren sanat kuuluivat seuraavasti:_NEWLINE_1. Valittaa t\xc3\xa4ytyy totta_NEWLINE__NEWLINE_Ja surra suuresti,_NEWLINE__NEWLINE_Kun v\xc3\xa4\xc3\xa4ryys vallan ottaa_NEWLINE__NEWLINE_Ja pahuus paisuupi._NEWLINE__NEWLINE_Myk\xc3\xa4ksk\xc3\xb6 tuli kerran_NEWLINE__NEWLINE_Jo kaikki maailma,_NEWLINE__NEWLINE_Kun oikeutta Herran_NEWLINE__NEWLINE_Ei kenk\xc3\xa4\xc3\xa4n julista?_NEWLINE__NEWLINE_2. Nyt petos, vilppi t\xc3\xa4\xc3\xa4ll\xc3\xa4_NEWLINE__NEWLINE_On noussut kunniaan,_NEWLINE__NEWLINE_On valhe vallan p\xc3\xa4\xc3\xa4ll\xc3\xa4_NEWLINE__NEWLINE_Ja v\xc3\xa4\xc3\xa4ryys voimassaan;_NEWLINE__NEWLINE_Ei k\xc3\xb6yh\xc3\xa4n, kurjan \xc3\xa4\xc3\xa4nt\xc3\xa4_NEWLINE__NEWLINE_Viattomuudessaan_NEWLINE__NEWLINE_Kuunnella, rikas v\xc3\xa4\xc3\xa4nt\xc3\xa4\xc3\xa4_NEWLINE__NEWLINE_Lain my\xc3\xb6ten tahtoaan._NEWLINE__NEWLINE_3.  Kas l\xc3\xa4himm\xc3\xa4ist\xc3\xa4\xc3\xa4n sy\xc3\xb6v\xc3\xa4t _NEWLINE__NEWLINE_Nuo jumalattomat,_NEWLINE__NEWLINE_Viekkaudella viev\xc3\xa4t_NEWLINE__NEWLINE_Sen elot ainoat; _NEWLINE__NEWLINE_Kuin k\xc3\xa4\xc3\xa4rme kiukussansa_NEWLINE__NEWLINE_He korvat lummessa, _NEWLINE__NEWLINE_Ahdistelevat kansaa, _NEWLINE__NEWLINE_Sortavat vaivaista._NEWLINE__NEWLINE_4. Mut kerran Herra kostaa_NEWLINE__NEWLINE_Ty\xc3\xb6t jumalattomat,_NEWLINE__NEWLINE_Rankaisee ansiosta_NEWLINE__NEWLINE_Ry\xc3\xb6st\xc3\xa4j\xc3\xa4t viekkahat,_NEWLINE__NEWLINE_Ne, jotka t\xc3\xa4\xc3\xa4ll\xc3\xa4 veiv\xc3\xa4t_NEWLINE__NEWLINE_Orvolta oikeuden_NEWLINE__NEWLINE_Ja leskein leiv\xc3\xa4n s\xc3\xb6iv\xc3\xa4t,_NEWLINE__NEWLINE_Vaivaisen osuuden._NEWLINE__NEWLINE_5.  Vaan sivi\xc3\xa4t ne kerran _NEWLINE__NEWLINE_Ilolla n\xc3\xa4kev\xc3\xa4t _NEWLINE__NEWLINE_Vanhurskauden Herran, _NEWLINE__NEWLINE_Ty\xc3\xb6t Herran v\xc3\xa4kev\xc3\xa4t: _NEWLINE__NEWLINE_H\xc3\xa4n kuinka voimassansa _NEWLINE__NEWLINE_Omansa vapahtaa, _NEWLINE__NEWLINE_Suuressa kunniassansa _NEWLINE__NEWLINE_Pahasta pelastaa.'